Държавен вестник, бр. 100, 2010 г., стр. 23

БРОЙ  100	
Д Ъ Р Ж А В Е Н  В Е С Т Н И К 	
СТР.  23  
8. не разработва находища без заведени в 
Националния баланс запаси и/или ресурси 
от подземни богатства;
9. рекултивира нарушените терени от 
търсенето, проучването, добива и първична­
та преработка на подземните богатства въз 
основа на проект, съгласуван с министъра на 
икономиката, енергетиката и туризма;
10. предоставя на органите по опазване 
на земните недра и околната среда справки 
и обяснения, необходими за изпълнение на 
служебните им задължения.“ 
§ 94. Член 89 се отменя. 
§ 95. В част трета в наименованието на 
глава пета думите „опазване на земните 
недра и“ се заменят с „опазване на земните 
недра чрез“. 
§ 96. Член 90 се изменя така:
„Чл. 90. (1) Държавният контрол по опаз­
ване на земните недра чрез рационалното 
използване на подземните богатства, включ­
ващ и контрола по спазване на цялостните 
и годишните работни проекти за търсене и 
проучване, добив и първична преработка на 
подземните богатства и за управление на 
минните отпадъци на територията на Репу­
блика България, в континенталния шелф и в 
изключителната икономическа зона в Черно 
море, както и контролът върху изпълнението 
на проектите за консервация, ликвидация и 
рекултивация, се осъществява от министъра 
на икономиката, енергетиката и туризма.
(2) Министърът на околната среда и водите 
осъществява контрол върху дейностите по 
предоставени разрешения за търсене и про­
учване и за проучване и концесии за добив 
при условията на глава девета от Закона за 
опазване на околната среда.
(3) Контрол върху изпълнението на проек­
тите по ал. 1 се осъществява и от министъра 
на културата, когато тяхното изпълнение 
засяга културни ценности.
(4) Министърът на околната среда и водите 
и министърът на културата могат да оправо­
мощават длъжностни лица за осъществяване 
на контролната дейност по ал. 2 и 3.
(5) Кметът на съответната община извършва 
контрол относно:
1. извършването от титулярите на права, 
съответно от концесионерите на дейности 
по търсене и проучване или проучване и по 
добив на подземни богатства извън площите, 
определени със съответния договор;
2. извършването на добив на подземни бо­
гатства без надлежно предоставена концесия 
или с концесия, чието действие е спряно по 
реда на чл. 68 и на сключения договор.“
§ 97. В чл. 91 се правят следните изменения:
1. В текста преди т. 1 думите „Органите по 
чл. 90, ал. 1“ се заменят с „Органите по чл. 90 
в съответствие със своята компетентност“.
2. В т. 1 думите „търсене и/или проучва­
не“ се заменят с „търсене и проучване или 
за проучване“.
3. В т. 3 думите „опазването на земните 
недра и с“ се заменят с „опазването на зем­
ните недра чрез“.
4. Точка 4 се изменя така:
„4. да поискат министърът на икономиката, 
енергетиката и туризма да спре временно, 
след писмено предупреждение, дейностите по 
търсене, проучване, добив, преработка и полз­
ване на подземни богатства и по управление 
на минни отпадъци, когато не се изпълняват 
предписанията по т. 3;“.
5. В т. 5 думите „опазването на земните 
недра, по“ се заменят с „опазването на зем­
ните недра чрез“. 
§ 98. В чл. 93 се правят следните изменения 
и допълнения:
1. В ал. 1 думите „търсене и/или проучване“ 
се заменят с „търсене и проучване или проуч­
ване“, а след думите „без надлежно издадено 
разрешение“ се добавя „или с разрешение, 
чието действие е спряно по реда на чл. 68 и 
на сключения договор“.
2. В ал. 2 думите „и първична преработка“ 
се заличават, а след думите „без надлежно 
предоставена концесия“ се добавя „или с 
концесия, чието действие е спряно по реда 
на чл. 68 и на сключения договор“.
3. В ал. 3 думите „Министерството на 
околната среда и водите“ се заменят с „Ми­
нистерството на икономиката, енергетиката 
и туризма“.
4. В ал. 4 навсякъде думите „търсене и/или 
проучване“ се заменят с „търсене и проучване 
или за проучване“.
§ 99. В чл. 94, ал. 1 думите „опазване на 
земните недра и“ се заменят с „опазване на 
земните недра чрез“. 
§ 100. Член 95 се изменя така:
„Чл. 95. (1) Нарушенията по чл. 93 и 94 се 
установяват с актове на длъжностни лица на 
Министерството на икономиката, енергети­
ката и туризма.
(2) Нарушенията по чл. 93, ал. 1 и 2 могат 
да бъдат установявани и с актове на оправо­
мощени от кмета длъжностни лица от общин­
ската администрация, на чиято територия се 
извършва нарушението.
(3) Наказателните постановления се издават 
от министъра на икономиката, енергетиката 
и туризма или от оправомощени от него 
длъжностни лица.
(4) Нарушенията по чл. 93, ал. 4 се уста­
новяват и с актове на длъжностни лица от 
Министерството на околната среда и води­
те или Министерството на културата, като 
наказателните постановления се издават от 
съответния министър или от оправомощени 
от него длъжностни лица.“